Tolong jelaskan mengenai Sejarah dari Sekolah Kebangsaan Nibong Tebal dalam bahasa melayu

Sekolah Kebangsaan Nibong Tebal  merupakan antara sekolah yang tertua di Seberang Perai Selatan. Mula dikenali sebagai Sekolah Melayu Nibong Tebal (1908), ia asalnya dibina di atas tapak rumah Gergaji   Papan dan kemudian pada 1924 dipindahkan ke tapak bekas Pejabat Daerah Nibong Tebal.

Pada tahun 1928, bangunan A dibina oleh      kerajaan. Sekitar Tahun 1941 sekolah ditutup kerana perang dunia ke-2 dan bangunan sekolah diduduki oleh tentera Jepun. Pada tahun 1942, pelajaran mula diajar dalam bahasa Jepun. Tentera British telah mengambil alih pentadbiran tentera Jepun pada 1945. Susulan itu, beberapa perubahan berlaku:

1949 –Darjah Urusan Rumah Tangga dibuka.

1950 – Kelas Agama Islam ditubuhkan dan diajar secara sukarela.

1954 – Darjah V11 telah dimansuhkan dan diganti oleh Darjah V1 Khas.

Bemula pada 1.1.1958, sekolah ini ditadbir di bawah kelolaan Jemaah Pengurusan. Perubahan dan penambahbaikan dilakukan di mana, sekitar tahun 1961 bangunan B dibina malah sekolah ini dijadikan sebagai sekolah pusat. Sekolah Menengah Kebangsaan juga turut ditempatkan disini dalam sekitar tahun 1961.

Pada tahun 1977, bangunan dua tingkat siap dibina. Walaubagaimanapun Bangunan kayu 2 tingkat diruntuhkan pada 1987 dan digantikan dengan  bangunan 4 tingkat yang siap dibina pada 1989. Penyerahan bangunan dilakukan pada 23.7.1989.

Bermula 23.8.1989, persekolahan satu sesi dilaksanakan. Sebagai memenuhi permintaan dan keperluan sebuah astaka dibina pada 19.10.1991 dan dirasmikan untuk pertama kalinya sewaktu Hari Ucapan dan Penyampaian Hadiah 1991.